הילד שבך

הילד שבך הוא האלבום השישי של הזמר והיוצר יהודה פוליקר שיצא לאור בדצמבר 1995 בחברת התקליטים NMC ובהפקה עצמית של פוליקר בעצמו. זהו אלבום האולפן החמישי של פוליקר. בהפקת האלבום וכתיבת השירים השתתפו יעקב גלעד ויועד נבו. הילד שבך יצא לאור לאחר האלבומים אפר ואבק בו עבד עם הפזמונאי יעקב גלעד והאלבום פחות אבל כואב שבו שירים שהלחין פוליקר לאמנים אחרים ובו עבד לבדו בלי גלעד. בדצמבר 1995 שב פוליקר לעבוד עם יעקב גלעד. באותה שנה פקדה את פוליקר ומשפחתו טרגדיה נוספת - בן אחיו, קובי ('קובי הקטן'), שם קץ לחייו ארבע שנים אחרי מותו של בן דודו, קובי ('קובי הגדול') שנהרג בצבא. את השיר "קין" המופיע באלבום, כתב פוליקר לאחר מותו של אחיינו 'קובי הגדול'. האלבום היה אלבום כפול, ולראשונה היה פוליקר מעורב במידה רבה בכתיבת השירים, יחד עם יעקב גלעד. בין היתר השתתף בכתיבת השירים "אני רוצה גם", "לא יודע", "רומנטיקה זולה", "והילדים באים", "כמו גנב באפלה" ו"זה הילד שבך". שיר נוסף שזכה להצלחה מהאלבום היה "נמס בגשם", אותו כתב גלעד על ילד שהוריו מתכחשים לו וקופא לבסוף למוות על חוף הים. גלעד אף מבצע אותו בדקלום. האלבום כלל גם מספר קטעים אינסטרומנטליים, כ"מעל הגשר", "המנטליות של תוף הפח" ו"נני". האלבום "הילד שבך" זכה להצלחה גדולה, וכך גם סיבוב ההופעות שבעקבותיו, שתועד על גבי אלבום ההופעה הכפול "הופעה חיה בקיסריה". האלבום הוקלט בשתי הופעות שונות של פוליקר, ביוני וביולי 1996, ויצא לאור ב-1997. ביצועי ההופעה ל"פנים אל מול פנים" ו"דברים שרציתי לומר" יצאו כסינגלים לתחנות הרדיו, וזכו להצלחה במצעדי הפזמונים. האלבום כלל גם הקלטת אולפן לנעימה "לעיניך הכחולות", אותה הקליט פוליקר עם יזהר אשדות. באותה שנה יצא אלבומו של אריק איינשטיין "לאן פרחו הפרפרים", שעבורו הלחין פוליקר את השירים "האור בקצה" ו"אח מילת מפתח". שירי "הילד שבך" עוסקים בגבר מבולבל ומפוספס, שעבר תלאות בחייו ותולה תקוות בחלומות גדולים. בשנת 2023 יצא לאור הסרט הדוקומנטרי "פוליקר, הילד שבי" שביימו אתי אנטה ויניב אמודאי שנקרא על שם האלבום. האלבום יצא לאור בשני דיסקים. את מרבית השירים כתבו במשותף יהודה פוליקר, יעקב גלעד ובעיבוד המוזיקלי השתתף יועד נבו. זה הילד שבך (4:20) כתמים (3:47) מאחורי דלתות (4:06) מזוודות (4:34) מעל הגשר (2:24) כמו גנב באפלה (4:47) אני רוצה גם (5:01) רומנטיקה זולה (4:24) סאליק (5:30) הנה בא הלילה (3:14) נמס בגשם (5:00) לא יודע (4:47) קין (4:05) סיגריות בשרשרת (4:01) מה יהיה יהיה (3:55) הנסיך המאושר סוף הזיכרון (5:30) המנטליות של תוף הפח (2:35) והילדים באים (3:43) נני (2:59) שקט טוטאלי (9:21) הנה בא הבוקר (4:56) האלבום הופק בחברת NMC יונייטד אנטרטיינמנט והוקלט באולפני המון בשנים 1994–1995, הקלטות נוספות באולפני טריטון ואולפני קולינור. יהודה פוליקר - גיטרות, קלידים, בס, בוזוקי, בגלמה, ג'ומבוש יועד נבו - קלידים, תכנותים, סימפולים, לופים ניר אברבוך - קלידים נוספים עמי אופיר, טל הרצברג - גיטרה בס דורון רפאלי, ניר צידקיהו - תופים בועז ברמן - כלי הקשה קולות: עמי איילי, יגאל אייזן ויהודה פוליקר ציור העטיפה: דויד ויינארוביץ' - "קצת מהמנטליות של תוף הפח" 1984 עיצוב עטיפה: תמיר להב-רדלמסר האלבום הילד שבך באתר Discogs האלבום הילד שבך באתר יוטיוב הילד שבך, באתר "פזמונט" האלבום "הילד שבך" באתר סטריאו ומונו האלבום "הילד שבך" באתר שירונט "הילד שבך" באתר של יהודה פוליקר "הילד שבך" באתר הספרייה הלאומית יעל גבירץ, פוליקר וגלעד עושים את זה שוב, באתר ynet, 29 בדצמבר 1995 יואב קוטנר ואורלי יניב, 25 שנים לאלבום הילד שבך של יהודה פוליקר, גלגלצ, 6 בינואר 2021 אלקנה שור, מפגש בין אם שכולה לחייל שהרג את בנה, באתר nrg‏, 14 באוקטובר 2015 יעל גבירץ, פוליקר וגלעד עושים את זה שוב, באתר ynet, 8 בדצמבר 2009 (פורסם במקור: 29/12/95) "פוליקר, הילד שבי" באתר פסטיבל דוקאביב 2023